## Mazón reitera el suport del Consell a comerços i autònoms per a “recuperar un sector vital per al desenrotllament econòmic i social de la Comunitat”

*** Destaca que “s’han concedit el 72 % de les sol·licituds als comerços i servicis afectats per les riuades abans de finalitzar 2024” per un import de 44,9 milions d’euros
* Ressalta també els 40 milions d’euros abonats als més de 13.000 autònoms sense empleats, així com els 38,3 milions d’euros abonats a prop de 4.260 empreses i autònoms amb empleats
* Exigix al Govern “fiscalitat zero” per als comerciants afectats, eliminant la quota d’autònoms per a l’any 2025 així com l’IVA de les reformes dels locals danyats, l’IBI i l’IAE**

**València.**

El president de la Generalitat, Carlos Mazón, ha reiterat el suport del Consell als comerços i autònoms afectats per les riuades per a “recuperar un sector vital per al desenrotllament econòmic i social de la Comunitat Valenciana”.

Així, ha destacat que “s’han concedit el 72 % de les sol·licituds als comerços afectats per les riuades abans de finalitzar 2024” per un import de 44,9 milions d’euros i ha assenyalat que, des de la Generalitat, “continuarem incrementant els terminis i les quanties de suport” perquè “la recuperació del comerç és una de les nostres principals prioritats”.

El cap del Consell ha mantingut una reunió amb el president de Confecomerç, Rafael Torres, al qual li ha traslladat que la Generalitat “ha posat en marxa des del minut un mecanismes de suport per a recuperar l’activitat econòmica i el manteniment de l’ocupació”. Una trobada a la qual també ha assistit la consellera d’Innovació, Indústria, Comerç i Turisme, Marián Cano.

En este sentit, ha destacat la necessitat de “treballar de manera conjunta i coordinada entre Administració i Confecomerç per a la reactivació del sector empresarial” així com de prestar l’ajuda necessària a pimes, micropimes i autònoms, “pilars fonamentals de la nostra economia”.

Així, ha destacat els 40 milions d’euros abonats als més de 13.000 autònoms sense empleats, així com els 38,3 milions d’euros abonats a prop de 4.260 empreses i autònoms amb empleats.

D’igual manera, ha ressaltat les bonificacions fiscals i els 350 milions d’euros de liquiditat a cost zero, a través de nous instruments financers de l’IVF i Afí SGR que compten amb una aportació directa de la Generalitat de 65 milions d’euros per a cobrir el tipus d’interés que correspondria aplicar a estes operacions, així com rehabilitació d’infraestructures, entre altres.

Així mateix, Carlos Mazón ha exigit, una vegada més, al Govern central “fiscalitat zero” per als comerciants afectats, eliminant la quota d’autònoms per a l’any 2025 així com l’IVA de les reformes dels locals danyats, l’impost sobre béns immobles i l’impost d’activitats econòmiques.

Esta trobada s’emmarca dins de les diferents reunions que el president de la Generalitat manté amb organismes i institucions econòmiques per a analitzar les labors de reconstrucció de les zones afectades per les riuades del passat 29 d’octubre.

Fecha: 08/01/2025